Šampanjavärvus

Šampanjavärvi ehk šampanjakarva värvus, ka šampanjakollane on üks valkjatest või kollastest värvitoonidest, šampanja värvi hele kahvatu kollane värvus.

Värvitoon seostub rikkalikkuse, puhtuse ja säraga.

 Pildid 

 Variatsioonid 
Vanemates värvuste kirjeldamise käsiraamatutes esineb analoogiline värvitoon veinikollane (wine yellow, weingelb):

Ernst Friedrich Glockeri "Grundriss der Mineralogie ..." paigutab veinikollase (weingelb) punase suunas kalduvate kollaste hulgas ookerkollase järel teiseks, vähesel määral punakaks. Näitemineraaliks toob ta topaasi värvuseGrundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 127.

1821. aasta värviõpik "Werner's Nomenclature of Colours" näitab veinikollast (wine yellow) veidi roheka või hallika varjundiga helekollasena, mis on segatud väävelkollasest, punakaspruunist, hallist ja tembitud heledamaks lumivalgega. Värvuse näideteks toob ta siidiliblika keha värvuse, valge sõstra marjad ja kollase topaasi https://www.c82.net/werner/#yellows.

ISCC-NBS-i värvide tähistamise süsteemi värvisõnaraamatu "Color: Universal Language and Dictionary of Names" järgi on šampanjavärvi (Champagne) vasteiks kahvatu oranžkollane (pale orange yellow)  Kenneth L. Kelly and Deane B. Judd. Color: Universal Language and Dictionary of Names. 1976. lk 50, hele hallikas-kollakaspruun  Kenneth L. Kelly and Deane B. Judd. Color: Universal Language and Dictionary of Names. 1976. lk 51, kahvatukollane  , hallikaskollane  Kenneth L. Kelly and Deane B. Judd. Color: Universal Language and Dictionary of Names. 1976. lk 54 ja kollakashall Kenneth L. Kelly and Deane B. Judd. Color: Universal Language and Dictionary of Names. 1976. lk 55.

Prantsuskeelne värvinimetuste portaal pourpre.com pakub šampanjavärvi (champagne) vasteks toonivahemiku puhtast soojast helekollasest kergelt tuhmja helekollaseni Champagne. - pourpre.com.

Veebivärv Champagne on kergelt oranži nüansiga helebeež, esineb mitmes variandis http://colrd.com/color/0xfffaeccc/?download=csshttps://www.htmlcsscolor.com/hex/EED9B6https://www.color-hex.com/color/f7e7cehttps://www.colorhexa.com/fad6a5.

 Karvavärvusena 
Šampanjavärviga kirjeldatakse sageli koduloomade karvavärvuse üht varianti.

Šampanjavärvi kodutuhkru pealiskarv on helepruun, aluskarv võib olla valgest kreemikani, kuid ei tohi olla kollane; silmad on pruunikaspunased ja nina on eelistatult beež või roosa beežide või helepruunide kontuuridega.

Šampanjavärvi kodustatud tšintšiljal on valge väga õrna kollaka või beeži varjundiga karvkate, mõnikord isegi kergelt roosaka tooniga; valge kõht, punased silmad ja roosad kõrvad. Esineb kahes geenivariandis. Värvinimetust kasutatakse ebakorrektselt ka tumedasilmsete beežide ja tõmmude (tan) tšintšiljade kohta.

Värvikirjeldusega "šampanja" tähistatakse burma või tongkingi kassile iseloomulikku rikkalikku kollakasoranži kuni helebeeži karvatooniK. Tihanov. Kasside tõuaretuse inglise-eesti oskussõnastik. Magistritöö. Tartu, 2011

 Viited 

Kategooria:Kollased värvitoonid
Kategooria:Valkjad värvitoonid
Kategooria:Karvavärvused